Rekdals drømmetreff fortsatt hit – NRK Møre og Romsdal – Lokale nyheter, TV og radio
Rekdals drømmetreff fortsatt Wembley-hit
De vet virkelig hva det dreier seg om. Både Kjetil Rekdal og Åge Hareide har slått England i VM-kvalkamper.
Vålerenga-trener Kjetil Rekdal ser på bilder fra scoringen sin for det norske landslaget i fotball mot England på Wembley i VM-kvalifiseringen i 1992.
Publisert 02.09.2014, kl. 08.13 Oppdatert 02.09.2014, kl. 08.14
Onsdag går Norge for en sensasjon på nye Wembley. Rekdals 1-1-mål er et av de flotteste som er scoret på Wembley. Han banket til med venstrefoten og reddet uavgjort høsten 1992. Det var starten på veien mot norsk VM-spill i USA halvannet år senere.
Les også: Norge møter England på Wembley
– Vi ble rundspilt den kvelden og reddet et poeng ufortjent. Det kom etter et venstrebeinsskudd av en ung Rekdal. Han var sikkert 15-20 kilo lettere da enn nå, sier Rekdal til NTB mens han ser på bilder fra jubelkvelden i London.
– Det var ikke flaks. Jeg hadde en bra skuddfot og gjorde det både før og etter. Men at den gikk var kanskje litt heldig.
– Det engelske landslaget er skrale saker nå. Det så vi i VM. Premier League holder høyt nivå, men England er dårlig. Det er det samme med oss som England. Vi var bedre før enn nå.
Les også: De ti viktigste Premier League-kjøpene
– Jeg har vært der (på Wembley) to ganger og ikke tapt. Det er en bra statistikk.
Stadionet i London er ombygget siden da og har nå plass til 90.000. Det ser ut til bli godt under 1/3 fullt.
9. september 1981 helt spesielt
Åge Hareide var med på laget da Norge slo England 2-1 på Ullevaal i 1982.
For Hareide er 9. september 1981 noe helt spesielt. Da slo Norge England 2-1 på Ullevaal, Bjørge Lillelien tok helt av på NRK radio, og engelskmennene reiste hjem til slakt.
– Det var jo en litt merkelig kamp det der. Mange nordmenn holdt jo faktisk med England på grunn av interessen for engelsk fotball. Vi hadde ganske mange gode spillere i utlandet på den tiden og i tillegg en type som Tom Lund.
Les også: Her er overgangsvinduet oppsummert
– Både Einar Aas (Nottingham Forest) og jeg (Manchester City) spilte i England. Det gjorde jo seieren mer spesiell. Sammen med triumfen over Jugoslavia året etter, var nok dette høydepunktet i min landslagskarriere, sier Hareide til NTB.
– Det var mye spisskvalitet i det laget. Blant annet Pål Jacobsens fart og Tommys (Lund) teknikk. England og Norge har møttes tre ganger de siste 20 årene, alle i